רק לא זה

רק לא זה (באנגלית: Nobody Wants This) היא סדרת קומדיה רומנטית שנוצרה על ידי ארין פוסטר, בכיכובם של קריסטן בל, אדם ברודי, ג'סטין לופה וטימותי סימונס, שבמוקד עלילתה מערכת יחסים בין אישה אגנוסטית וישירה לרב בקהילה יהודית בארצות הברית. הסדרה עלתה לשירות הזרמת המדיה "נטפליקס" ב-26 בספטמבר 2024. ג'ואן (קריסטן בל) מפיקה יחד עם אחותה מורגן (ג'סטין לופה) הסכת העוסק במיניות ובמערכות יחסים. במסיבה שהיא מוזמנת אליה, היא פוגשת בנואה (אדם ברודי), המוצא חן בעיניה. היא אינה יודעת שהוא רב (לא אורתודוקסי), ושרק לאחרונה נפרד מבת זוגו (היהודייה) רבקה. ג'ואן ונואה מתיידדים ומפתחים בהדרגה קשר רומנטי. במסגרת יחסיהם היא נחשפת למנהגים יהודיים החדשים לה, כגון נרות שבת, קידוש ובת מצווה. אמו של נואה מתנגדת לקשר שלו עם "שיקסע", ומנסה לשכנעו לשוב לרבקה. הפער הדתי בולט כאשר ג'ואן מגיעה למפגש עם הוריו של נואה ומביאה כשי מאכל הכולל פרושוטו. קושי נוסף מתעורר כאשר לנואה מוצעת משרת הרב הבכיר בבית-הכנסת שלו, שאיננו יכול לקבל כשבת-זוגו גויה. הוא מנסה לשכנע את ג'ואן להתגייר, והיא מסכימה בתחילה, אך לאחר שיחה טעונה עם רבקה היא חוזרת בה ומחליטה להיפרד ממנו כדי שלא להיות לנטל עליו. נואה נמלך בו ומצהיר שהוא מעדיף אותה על פני משרת הרבנות. ב-1 במרץ 2023 הכריזה "נטפליקס" על הפקת סדרה קומית מאת ארין פוסטר שתתבסס באופן רופף על חוויותיה האמיתיות של פוסטר. כמו כן, הוכרז על ליהוקה של קריסטן בל לתפקיד ראשי בסדרה, ועל צירופו של סטיבן לויתן כמפיק שותף בסדרה, לצד פוסטר ובל. ב-15 במאי 2024 הוכרז על שמה הרשמי של הסדרה ועל עלייתה לשירות הזרמת המדיה ב-26 בספטמבר 2024. בהכרזה על הפקת הסדרה במרץ 2023, הוכרז על כיכובה של בל בתפקיד הראשי. באפריל 2023, נמסר על ליהוקו של אדם ברודי לגילום דמותו של נואה, התפקיד הראשי הגברי, והוכרז כי דמותה של בל תיקרא ג'ואן. בינואר 2024, הוכרז על ליהוקם של ג'סטין לופה וטימותי סימונס לצוות השחקנים הראשי, ושל ג'קי טון, מייקל היצ'קוק, פול בן-ויקטור, שרי קולה, שילה ברמן, סטפני פארסי, טניה ריימונד וטובה פלדשו לצוות השחקנים המשני. במאי 2024 נמסר כי אמילי ארלוק תחליף את טניה ריימונד. עם צאתה, הסדרה הגיעה למקום השני בטבלת הסדרות הנצפות של נטפליקס עם 10.3 מיליון צפיות בארבעת הימים הראשונים שלה בנטפליקס. התבוללות "רק לא זה", במסד הנתונים הקולנועיים IMDb (באנגלית) "רק לא זה", באתר נטפליקס "רק לא זה", באתר Rotten Tomatoes (באנגלית) אבנר שביט‏, נטפליקס מציגה: רבי מנהל רומן עם שיקסע, וזה לוהט, ממכר וקצת אנטישמי, באתר וואלה, 27 בספטמבר 2024 רועי אבן, ‏"רק לא זה" מציגה נשק הסברתי חדש: רב חתיך, באתר ‏מאקו‏, 27 בספטמבר 2024 "תרבות יום א'" עם גילי איזיקוביץ וניב הדס, "רק לא זה": קומדיה רומנטית ואנטישמית להפליא, באתר הארץ, 29 בספטמבר 2024 חן חדד, "רק לא זה": קל להתמסר לקסמה, באתר הארץ, 29 בספטמבר 2024 ליאת אלמיו, ‏נוצרייה מגיעה לארוחת ערב ומתאהבת ברב: "רק לא זה" לא עושה שירות טוב ליהדות, באתר גלובס, 1 באוקטובר 2024 קארין ארד, רק לא זה: פנטזיה רומנטית ומציאות אכזרית, באתר Sheee, ‏8 באוקטובר 2024 Andreeva, Nellie (March 1, 2023). "Kristen Bell Stars In Erin Foster Comedy Series Ordered By Netflix With Steve Levitan As EP & 20th TV As Studio". Deadline Hollywood. Retrieved September 10, 2024. Otterson, Joe (March 1, 2023). "Netflix Orders Comedy Series Starring Kristen Bell From Erin Foster, Steven Levitan". Variety. Retrieved September 10, 2024. Porter, Rick (March 1, 2023). "Kristen Bell to Star in Netflix Comedy Series". The Hollywood Reporter. Retrieved September 10, 2024. Petski, Denise (May 15, 2024). "Kristen Bell-Adam Brody Netflix Comedy Gets Title, Premiere Date & First-Look Photo". Deadline Hollywood. Retrieved September 10, 2024. Petski, Denise (April 27, 2023). "Adam Brody Joins Kristen Bell In Erin Foster's Netflix Comedy Series". Deadline Hollywood. Retrieved September 10, 2024. Otterson, Joe (January 22, 2024). "'Succession' Alum Justine Lupe, 'Veep's' Timothy Simons Among 10 Cast in Erin Foster Netflix Comedy Series (EXCLUSIVE)". Variety. Retrieved September 10, 2024. Selome Hailu, Netflix Top 10: ‘Nobody Wants This’ Debuts at No. 2 With 10.3 Million Views as Menendez Series Leads TV Chart for Second Week in a Row, Variety, ‏2024-10-01 (באנגלית אמריקאית)